Πρόταση απόφασης του Συμβουλίου για την τροποποίηση της απόφασης 97/256/ΕΚ με σκοπό την επέκταση της εγγύησης της Κοινότητας που παρέχεται στην Ευρωπαϊκή Τράπεζα Επενδύσεων προκειμένου να καλύπτει δάνεια για σχέδια στη Βοσνία Ερζεγοβίνη (98/C 192/10) COM(1998) 315 τελικό - 98/0175(CNS)

(Υποβλήθηκε από την Επιτροπή στις 18 Μαΐου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας τα εξής:

ότι είναι αναγκαίο να ενισχυθούν οι προσπάθειες με σκοπό τη διασφάλιση σταθερού πολιτικού περιβάλλοντος στη Βοσνία Ερζεγοβίνη 7 ότι στο πλαίσιο της περιφερειακής προσέγγισης που έχει αποφασίσει το Συμβούλιο είναι ευκταίο να εξετασθεί το ενδεχόμενο λήψης έκτακτων μέτρων προκειμένου να διευκολυνθεί η ανασυγκρότηση των υποδομών στη Βοσνία Ερζεγοβίνη 7 ότι για να καταστεί δυνατή η χρηματοδότηση των μέτρων αυτών ενδείκνυται να αξιοποιηθούν οι δυνατότητες τις οποίες προσφέρει η Ευρωπαϊκή Τράπεζα Επενδύσεων (στο εξής: «η ΕΤΕπ») 7 ότι το Συμβούλιο κάλεσε την Επιτροπή να υποβάλει πρόταση σχετικά με την επέκταση, ούτως ώστε να καλυφθούν και οι δανειοδοτήσεις της ΕΤΕπ στη Βοσνία Ερζεγοβίνη, των ρυθμίσεων που προβλέπονται από την απόφαση 97/256/ΕΚ του Συμβουλίου της 14ης Απριλίου 1997 με την οποία παρέχεται εγγύηση της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική) (1) 7

ότι η δραστηριότητα της ΕΤΕπ στη Βοσνία Ερζεγοβίνη πρέπει να συμβαδίζει με την πολιτική της Κοινότητας στη συγκεκριμένη χώρα 7 ότι οι ενέργειες της ΕΤΕπ πρέπει να εντάσσονται στο πλαίσιο του προγράμματος ανασυγκρότησης που έχει συμφωνηθεί στις διάφορες διασκέψεις των χορηγών βοήθειας και να αποβλέπουν στη χρηματοδότηση σχεδίων που παρουσιάζουν ενδιαφέρον για την Κοινότητα και για τη Βοσνία Ερζεγοβίνη 7

ότι τα δάνεια που χορηγεί η ΕΤΕπ, από τα ίδια κεφάλαιά της και υπό προϋποθέσεις που αποφασίζει η ίδια σύμφωνα με το καταστατικό της, είναι απαραίτητο να συνδυάζονται με τη χορήγηση μη επιστρεπτέων ενισχύσεων από τον προϋπολογισμό της Κοινότητας, ούτως ώστε να καταστεί ουσιαστική η παρέμβαση της ΕΤΕπ 7 ότι, ανάλογα με την περίπτωση, η χορηγούμενη μη επιστρεπτέα ενίσχυση θα μπορεί να έχει τη μορφή της επιδότησης επιτοκίου ή/και της χορήγησης καθαρών μη επιστρεπτέων ενισχύσεων για τη συγχρηματοδότηση των σχεδίων 7 ότι, στην περίπτωση της επιδότησης επιτοκίου, το ποσοστό της επιδότησης ενδείκνυται να είναι ίδιο με αυτό που έχει ήδη γίνει δεκτό και προβλέπεται στα πρωτόκολλα χρηματοδοτικής συνεργασίας για άλλες Δημοκρατίες της πρώην Γιουγκοσλαβίας 7

ότι ο κανονισμός (ΕΚ) αριθ. 1628/96 του Συμβουλίου της 25ης Ιουλίου 1996 σχετικά με τη βοήθεια στη Βοσνία Ερζεγοβίνη, στην Κροατία, στην Ομοσπονδιακή Δημοκρατία της Γιουγκοσλαβίας και στην πρώην Γιουγκοσλαβική Δημοκρατία της Μακεδονίας (2), όπως τροποποιήθηκε τελευταία από τον κανονισμό (ΕΚ) αριθ. 851/98 (3), προβλέπει την εφαρμογή μέτρων ενίσχυσης 7 ότι στο άρθρο 8 του υπόψη κανονισμού ορίζεται ότι οι δράσεις που αναφέρονται στον κανονισμό μπορούν να καλύψουν τις δαπάνες που είναι απαραίτητες για επιδοτήσεις επιτοκίου για τα δάνεια που χορηγεί η ΕΤΕπ 7 ότι, οι διαδικασίες που προβλέπονται στον ίδιο κανονισμό σχετικά με τη χρηματοδότηση των δράσεων που εμπίπτουν σε αυτόν θα πρέπει να εφαρμοσθούν στις νέες ρυθμίσεις 7

ότι η παροχή επιδοτήσεων επιτοκίου είναι ένα μέτρο εξαιρετικού χαρακτήρα και δεν θα πρέπει να αποτελέσει προηγούμενο για τη χρηματοδοτική βοήθεια της Κοινότητας προς τη Βοσνία Ερζεγοβίνη 7

ότι η ικανότητα της Βοσνίας Ερζεγοβίνης να εκπληρώνει τις εξωτερικές χρηματοπιστωτικές της υποχρεώσεις πρέπει να διασφαλισθεί μέσω της υλοποίησης προγραμμάτων μακροοικονομικών μεταρρυθμίσεων, με τη στήριξη των διεθνών χρηματοπιστωτικών ιδρυμάτων 7

ότι οι δανειοδοτήσεις της ΕΤΕπ εξαρτώνται από τον όρο της εξόφλησης όλων των απαιτητών και ληξιπρόθεσμων οφειλών όλων των δημόσιων φορέων της Βοσνίας Ερζεγοβίνης έναντι της ΕΤΕπ και της Κοινότητας, καθώς και από την αποδοχή εκ μέρους της Βοσνίας Ερζεγοβίνης της ευθύνης, υπό τη μορφή της παροχής εγγύησης, για τις οφειλές εκείνες οι οποίες δεν έχουν ενδεχομένως καταστεί ακόμη απαιτητές 7

ότι για τον λόγο αυτό είναι αναγκαία η τροποποίηση της απόφασης 97/256/ΕΚ 7

ότι για την έκδοση της παρούσας απόφασης, η συνθήκη δεν προβλέπει άλλες εξουσίες εκτός από εκείνες που περιέχονται στο άρθρο 235,

ΑΠΟΦΑΣΙΖΕΙ:

Άρθρο 1

Η απόφαση 97/256/ΕΚ του Συμβουλίου τροποποιείται ως εξής:

1. στον τίτλο, η φράση «. . Ασία, Νότια Αφρική» αντικαθίσταται από τη φράση «. . . Ασία, Νότια Αφρική και Βοσνία Ερζεγοβίνη».

2. Το άρθρο 1 τροποποιείται ως εξής:

α) Η παράγραφος 1 αντικαθίσταται από το ακόλουθο κείμενο:

«1. Η Κοινότητα παρέχει συνολική εγγύηση στην Ευρωπαϊκή Τράπεζα Επενδύσεων στην περίπτωση που η τελευταία δεν εισπράξει τις πληρωμές που αντιστοιχούν σε πιστώσεις τις οποίες έχει αυτή χορηγήσει, σύμφωνα με τα συνήθη κριτήρια για επενδυτικά σχέδια που πραγματοποιούνται στις χώρες της Κεντρικής και Ανατολικής Ευρώπης, στις χώρες της Μεσογείου, στις χώρες της Λατινικής Αμερικής και της Ασίας, στη Νότια Αφρική και Βοσνία Ερζεγοβίνη.

Η εγγύηση αυτή περιορίζεται στο 70 % του συνολικού ποσού των χορηγουμένων πιστώσεων, στις οποίες προστίθεται όλα τα σχετικά ποσά. Το ανώτατο όριο των χορηγουμένων πιστώσεων αντιστοιχεί σε 7 205 εκατομμύρια Ecu το οποίο κατανέμεται ως εξής:

- χώρες της Κεντρικής και Ανατολικής Ευρώπης: 3 520 εκατομμύρια Ecu,

- χώρες της Μεσογείου: 2 310 εκατομμύρια Ecu,

- χώρες της Λατινικής Αμερικής και της Ασίας: 900 εκατομμύρια Ecu,

- Νότια Αφρική: 375 εκατομμύρια Ecu.

- Βοσνία Ερζεγοβίνη: 100 εκατομμύρια Ecu,

και καλύπτει μια τριετή περίοδο, η οποία αρχίζει στις 31 Ιανουαρίου 1997 για τις χώρες της Κεντρικής και Ανατολικής Ευρώπης, τις χώρες της Μεσογείου και τις χώρες της Λατινικής Αμερικής και της Ασίας, και την 1η Ιουλίου για τη Νότια Αφρική. Προκειμένου για τη Βοσνία Ερζεγοβίνη καλύπτει περίοδο δύο ετών από . . . [ημερομηνία δημοσίευσης της τροποποιητικής απόφασης]. Αν, στο τέλος της καθεμιάς από τις εν λόγω περιόδους, τα δάνεια που έχει χορηγήσει η ΕΤΕπ δεν έχουν φθάσει το συνολικό ποσό που αναφέρεται ανωτέρω, η σχετική περιόδος θα παραταθεί αυτόματα κατά έξι μήνες.»

β) στην παράγραφο 2 προστίθεται η ακόλουθη έκτη περίπτωση:

«- Βοσνία και Ερζεγοβίνη.»

3. Παρεμβάλλεται το ακόλουθο άρθρο 1α:

«Άρθρο 1α

1. Οι διατάξεις των παραγράφων 2 έως 7 εφαρμόζονται για τις δανειοδοτήσεις της Ευρωπαϊκής Τράπεζας Επενδύσεων στη Βοσνία Ερζεγοβίνη.

2. Η εγγύηση της Κοινότητας εξαρτάται από τον όρο της ολοσχερούς εξόφλησης εκ μέρους της Βοσνίας Ερζεγοβίνης των εκκρεμουσών οφειλών της έναντι της ΕΤΕπ και της Κοινότητας, καθώς και από την αποδοχή εκ μέρους της Βοσνίας Ερζεγοβίνης της ευθύνης, υπό τη μορφή της παροχής εγγύησης, για τις οφειλές της εκείνες οι οποίες δεν έχουν ενδεχομένως καταστεί ακόμη απαιτητές.

3. Οι δανειοδοτήσεις της ΕΤΕπ στη Βοσνία Ερζεγοβίνη πρέπει να συμβαδίζουν με την πολιτική της Κοινότητας στη συγκεκριμένη χώρα. Οι ενέργειες της Τράπεζας πρέπει να εντάσσονται στο πλαίσιο του προγράμματος ανασυγκρότησης που έχει συμφωνηθεί στις διάφορες διασκέψεις των χορηγών βοήθειας και να αποβλέπουν στη χρηματοδότηση σχεδίων αμοιβαίου ενδιαφέροντος στους τομείς των γενικών υποδομών, συμπεριλαμβανομένων των μεταφορών, της ενέργειας και του περιβάλλοντος, με έμφαση στα σχέδια που αφορούν την υδροδότηση, την αποχέτευση και τη διαχείριση των αποβλήτων και αποσκοπούν στην επίσπευση της διαδικασίας ανασυγκρότησης.

4. Η Επιτροπή φροντίζει για τον κατάλληλο συντονισμό και τη συνεκτικότητα μεταξύ των δράσεων που τίθενται σε εφαρμογή δυνάμει της παρούσας απόφασης και εκείνων που τίθενται σε εφαρμογή δυνάμει του κανονισμού (ΕΚ) αριθ. 1628/96 του Συμβουλίου (*).

5. Οι συνεισφορές από τον προϋπολογισμό της Κοινότητας για σχέδιο στη Βοσνία Ερζεγοβίνη που εμπίπτουν στην παρούσα απόφαση έχουν επίσης τη μορφή επιδοτήσεων επιτοκίου για δάνεια χορηγούμενα από την ΕΤΕπ ή/και της χορήγησης καθαρών μη επιστρεπτέων ενισχύσεων ως συγχρηματοδότηση των σχετικών σχεδίων. Το ποσοστό επιδότησης είναι 2 %.

Οι χρηματοδοτικές αποφάσεις που αφορούν τις επιδοτήσεις επιτοκίου για δάνεια της ΕΤΕπ ή/και τη συγχρηματοδότηση σχεδίων εκδίδονται σύμφωνα με τις διαδικασίες που προβλέπονται στον κανονισμό (ΕΚ) αριθ. 1628/96.

6. Το άρθρο 1, παράγραφος 3 δεν εφαρμόζεται.

7. Η Επιτροπή και η ΕΤΕπ συνεργάζονται, στις περιπτώσεις που αυτό ενδείκνυται, με όλα τα διεθνή χρηματοπιστωτικά ιδρύματα το οποία δραστηριοποιούνται σε παρόμοιους με τους δικούς της τομείς στη Βοσνία Ερζεγοβίνη.

(*) ΕΕ L 204 της 14.8.1996, σ. 1.»

4. Προστίθεται το ακόλουθο εδάφιο στο άρθρο 2:

«Η Επιτροπή υποβάλλει στο Συμβούλιο και το Ευρωπαϊκό Κοινοβούλιο, το αργότερο μέχρι το τέλος του 1999, έκθεση σχετική με την εφαρμογή της παρούσας απόφασης σχετικά με τη Βοσνία Ερζεγοβίνη. Στην έκθεση εξετάζεται, ειδικότερα, η εξέλιξη των οικονομικών και χρηματοοικονομικών δεδομένων στη Βοσνία Ερζεγοβίνη, καθώς και το ύψος των δανειοδοτήσεων της ΕΤΕπ. Επίσης διατυπώνονται οι κατάλληλες συστάσεις. Για τον σκοπό αυτό, η ΕΤΕπ διαβιβάζει στην Επιτροπή τα αναγκαία πληροφοριακά στοιχεία.»

Άρθρο 2

Η παρούσα απόφαση παράγει αποτελέσματα από την ημερομηνία της δημοσίευσής της στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 102 της 19.4.1997, σ. 33.

(2) ΕΕ L 204 της 14.8.1996, σ. 1.

(3) ΕΕ L 122 της 24.4.1998, σ. 1.